CELEX: 32005D0683
Language: hu
Date: 2005-09-30 00:00:00
Title: 2005/683/EK: A Bizottság határozata (2005. szeptember 30.) a hasított sertések lengyelországi osztályozási módszerei engedélyezéséről szóló 2005/240/EK határozat módosításáról (az értesítés a C(2005) 3646. számú dokumentummal történt)

4.10.2005   
            
            
               HU
            
            
               Az Európai Unió Hivatalos Lapja
            
            
               L 258/5
            
         
      A BIZOTTSÁG HATÁROZATA
   
   (2005. szeptember 30.)
   a hasított sertések lengyelországi osztályozási módszerei engedélyezéséről szóló 2005/240/EK határozat módosításáról
   (az értesítés a C(2005) 3646. számú dokumentummal történt)
   (Csak a lengyel nyelvű szöveg hiteles.)
   (2005/683/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 2005/240/EK bizottsági határozat (2) Lengyelországban három módszer használatát engedélyezte a hasított sertések osztályozására.
            
         
               (2)
            
            
               Lengyelország kormánya kérelmet nyújtott be a Bizottsághoz új műszer engedélyezésére vonatkozóan a hasított sertések osztályozásához és benyújtotta a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (3) 3. cikkében előírt adatokat.
            
         
               (3)
            
            
               E kérelem értékelése azt mutatta, hogy az új műszer engedélyezéséhez szükséges feltételek teljesültek.
            
         
               (4)
            
            
               Ezért a 2005/240/EK határozatot ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2005/240/EK határozat a következőképpen módosul:
   
               1.
            
            
               Az 1. cikk (1) bekezdése az alábbi d) ponttal egészül ki:
               
                           „d)
                        
                        
                           az »IM-03« elnevezésű műszer és az ehhez kapcsolódó értékelési módszerek, amelyek adatait a melléklet 4. része tartalmazza;”
                        
                     
         
               2.
            
            
               A melléklet e határozat mellékletének megfelelően módosul.
            
         2. cikk
   Ennek a határozatnak a Lengyel Köztársaság a címzettje.
   
      Kelt Brüsszelben, 2005. szeptember 30-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 74., 2005.3.19., 62. o. A 2005/609/EK határozattal (HL L 207., 2005.8.10., 20. o.) módosított határozat.
   
      (3)  HL L 285., 1985.10.25., 39. o. A 3127/94/EK rendelettel (HL L 330., 1994.12.21., 43. o.) módosított rendelet.
   
      MELLÉKLET
      A 2005/240/EK határozat melléklete a következő 4. résszel egészül ki:
      
         „4. Rész
         IM-03
         
                     1.
                  
                  
                     A hasított sertések osztályozása az »IM-03« elnevezésű műszer segítségével történik.
                  
               
                     2.
                  
                  
                     A műszert fel kell szerelni egy 7 mm átmérőjű tűoptikai szondával (Single Line Scanner SLS01). A szonda kontakt képérzékelősort (CIS) és zöldfénykibocsátó diódákat tartalmaz. A működési távolság 0 és 132 mm között legyen.
                  
               
                     3.
                  
                  
                     A hasított test színhústartalmát a következő képlet alapján kell kiszámítani:
                     
                         = 45,07537 – 0,52724X1 + 0,31380X2
                     
                     ahol:
                     
                                 
                                    
                              
                              
                                 =
                              
                              
                                 a hasított test becsült színhústartalma,
                              
                           
                                 X1
                                 
                              
                              
                                 =
                              
                              
                                 a hátszalonna (beleértve a bőrét is) vastagsága milliméterben a hasított sertés középvonalától 6 cm-re, az utolsó harmadik és negyedik borda között mérve,
                              
                           
                                 X2
                                 
                              
                              
                                 =
                              
                              
                                 Az izom vastagsága milliméterben az X1-gyel egy időben és ugyanazon a helyen mérve.
                              
                           A képlet a 60 és 120 kg közötti hasított testek esetében érvényes.”